Thomas James Olmsted

**Thomas James Olmsted** (født 1947) er en amerikansk katolsk prelat og biskop av Wichita og senere av Phoenix. Han ble emeritert i 2022.

## Liv og virke
### Bakgrunn
Thomas Olmsted var sønn av Pat og Helen Olmsted; med to brødre og tre søstre. Han vokste opp på en farm i Beattie i Kansas, og gikk på en ett-klasseroms barneskole og en liten landsens *High School* i Summerfield i Kansas. Han studerte så ved St. Thomas Aquinas Seminary i Denver i Colorado, og tok der en bachelor i filosofi i 1969.
### Prest
Olmsted ble presteviet 2. juli 1973 i Roma for bispedømmet Lincoln i Nebraska, av biskop James Aloysius Hickey som var rektor for North American College i Roma. Deretter var fader Olmsted assisterende pastor ved katedralen frem til 1976, da han begynte på doktorgradsstudier i Roma.

Olmsted tok en doktorgrad i kanonisk rett *[[summa cum laude]]* i Roma fra Det pavelige gregorianske universitet i 1981, og gjorde tjeneste ved Vatikanets statssekretariat fra 1979 til 1988. I denne perioden jobbet han også som assisterende åndelig veileder ved Pontifical North American College i Roma.

Da han kom tilbake til Nebraska i 1989, ble Olmsted utnevnt til sogneprest i *St. Vincent de Paul Parish* i Seward i Nebraska, og virket også ved bispedømmets tribunal. Han ble senere dekan for formasjon (1993) og president-rektor (1997) ved Pontifical College Josephinum i Worthington i Ohio.

### Biskop av Wichita
Den 16. februar 1999 utnevnte pave Johannes Paul II ham til koadjutor-biskop av Wichita i Kansas. Han ble bispeviet den 20. april 1999 av biskopen av Wichita, Eugene John Gerber; medkonsekrerende var erkebiskop James Patrick Keleher av Kansas City og biskop Fabian Wendelin Bruskewitz av Lincoln.

Den 4. oktober 2001 etterfulgte han biskop Gerber som ordinær biskop av Wichita.

### Biskop av Phoenix
Pave Johannes Paul II utnevnte ham den 25. november 2003 til biskop av Phoenix i Arizona, og han ble installert der den 20. desember samme år. Der etterfulgte han biskop Thomas Joseph O’Brien, som var kommet i en veldig utføre.

I et drøyt år (3. januar 2008 til 5. februar 2009) var han også apostolisk administrator av Gallup, et bispedømme som omfatter deler av både Arizona og New Mexico. Pave Frans utnevnte han dessuten til apostolisk administrator av de rutenske katolikkers eparki Holy Protection of Mary of Phoenix.

I mai 2010 erklærte Olmsted at søster Margaret McBride, som satt i den etiske komite ved *St. Joseph's Hospital and Medical Center* i Phoenix, var selvfelt automatisk ekskommunisert etter å ha tillatt en pasient å gjennomgå en abort der. Pasienten var mor til fire barn som var gravid i 11. uker og led av pulmonal hypertensjon. Sykehusleger hadde anslått at kvinnens sjanse for å dø hvis hun fortsatte svangerskapet var «nær 100 prosent».

McBride hadde dermed tillatt en «direkte abort», noe som ifølge den katolske kirkes holdning alltid er galt. Bispedømmet uttalte at hun ble ekskommunisert fordi «hun ga sitt samtykke til at abort var en moralsk god og tillatt handling i henhold til kirkens lære» og innrømmet dette direkte til Olmsted. «Siden hun ga sitt samtykke og oppmuntret til en abort, ekskluderte hun seg automatisk fra Kirken.» Som et resultat av denne saken, og fordi sykehuset ikke ville gå med på å forby fremtidige aborter, kunngjorde Olmsted 21. desember 2010 at bispedømmet kuttet sine bånd med *St. Joseph's* og at institusjonen ikke lenger kunne kalles «katolsk sykehus». Et drøyt år etter ble det meldt at sr. Margaret ikke lenger var ekskommunisert, men bakgrunnen for dette var ikke klargjort - at hun hadde angret, endret syn og holdning, eller at det viste seg å ha dreid seg om en «dobbel effekt»-situasjon eller en tilsynelatende slik situasjon, eller noe annet.   

I juli 2021 kom pave Frans' Motu Proprio *Traditionis Custodes*, som innskrenket adgangen til å feire den tradisjonelle latinske messe (TLM); biskop Olmsted utstedte da et dekret som tillot TLM-messer i sitt bispedømmet i pakt med disensajon som han gav i henhold til kirkelovens kan. 87.

Tidlig i 2022 ble en av sogneprestene i Olmsteds bispedømme klar over at han i årevis hadde benyttet feil ord ved dåp, og fratrådte sin stilling. Biskop Olmsted forklarte viktigheten av korrekt språk i et brev til menighetene og sa at feilen, om enn ikke tilsiktet, innebar at de slik døpte måtte oppspores slik at de kunne døpes gyldig.

Pave Frans innvilget biskopens aldersbetingede fratreden fra bispedømmet Phoenix den 10. juni 2022; hans etterfølger ble utnevnt samtidig, San Diego-hjelpebiskop John P. Dolan.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1800
* Pave Pius IX (1792-1878) *1827
* Kardinal Alessandro Franchi (1819-1878) *1856
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Kardinal Basilio Pompilj (1858-1931) *1913 
* Kardinal Adeodato Giovanni Piazza (1884-1957) *1930
* Erkebiskop Egidio Vagnozzi (1912-1975) *1949
* Biskop David Monas Maloney (1912-1995) *1961
* Biskop Eugene John Gerber (1931-2018) *1984
* Biskop *Thomas James Olmsted*  (1947-) *1999

## Referanser